b'\n_START_ARTICLE_\nJan Christian Johanssen\n_START_SECTION_\nLiv\n_START_PARAGRAPH_\nJohanssen ble student i 1857 og cand. mag. i 1864. Fra 1867 til 1875 var han stipendiat i latinsk filologi ved universitetet i Kristiania, og konkurrerte i 1875 med J. P. Weisse om det ledige professoratet i latin. Fra 1876 var han bestyrer av Fredrikstad h\xc3\xb8iere almenskole, og representerte Fredrikstad p\xc3\xa5 Stortinget fra 1880 til 1882. I 1894 ble han utnevnt til ekspedisjonssjef i Kirkedepartementet, hvor han blant annet var med p\xc3\xa5 \xc3\xa5 gjennomf\xc3\xb8re nyordningen av den h\xc3\xb8yere skolen etter loven av 27. juli 1896. I 1900 ble han konstituert som rektor ved Skiens skole. Han tok avskjed fra denne stillingen i 1909.'